Boek: Toe pappa klein was, was daar dinosourusseHet jy al ooit gewonder hoe die wêreld gelyk het toe jou pa klein was? Was daar al dinge soos skole, kantore, yskaste en TV’s? Hoe het mense vir mekaar sonder e-pos boodskappe gestuur? Het hulle regtig doodgegaan van iets soos verkoue omdat daar nog nie medisyne was nie? Die skrywer neem die leser terug na prehistoriese tye waar die wêreld baie meer primitief en gevaarlik was. Groot illustrasies in waterverf en bruin potlood word telkens met ŉ gepaste skreeusnaakse kort sin vergesel. ŉ Boek vir kinders wat vermoed dat hulle pa’s uit ŉ ander wêreld kom. Vertaal deur Nicol Stassen. Vincent Malone (geb. 1959) is die skrywer van Franse kinder – en jeugboeke soos die gewilde Kiki-reeks, Cochon Neige en Le Petit Chaperon de ta Couleur. Hy is ook ŉ komponis en ŉ selfverklaarde “Koning van Pa’s” wat vir kinders skryf en komponeer. André Bouchard werk as humoristiese spotprenttekenaar vir bekende Franse koerante en nuustydskrifte. Uitgewer: Protea Boekhuis Prys: R130.00* *Prys onderhewig aan verandering